Soldate moet terugrapporteer vir Mandela-pligteFoto: GCIS/SAPA “Lede moet op die laatste teen middernag 7 Desember 2013 terug na hul eenhede, basisse of stasies rapporteer,” het die weermag in ‘n verklaring gesê. Dit kom nadat die regering 10 dae van rou aangekondig het. Tydens die tydperk sal daar in verskeie provinsies huldigingsdienste vir Mandela gehou word met die amptelike huldigingsdiens wat Dinsdag by die ENB-stadion gehou sal word. Talle staatshoofde en BBP’s sal onder meer die geleentheid sowel as Mandela se begrafnis Sondag in Qunu in die Oos-Kaap bywoon. Siphiwe Dlamini, woordvoerder van die weermag, het aan AFP gesê soldate sal ingespan word om logistieke ondersteuning te bied. “Die is ŉ kategorie een-begrafnis so daar sal baie aktiwiteite wees waarby die weermag betrokke gaan wees.” Hy sê veiligheid is die polisie se verantwoordelikheid maar dat die weermag bystand sal bied. Dlamini sê troepe sal by lughawes, die Uniegebou en in Qunu ontplooi word.